armvectores/hy_wikipedia_2023 huggingface dataset:
Մեթյու Բելամի

Մեթյու Ջեյմս Բելլամին (անգլ.՝ Mattew James Bellamy, հունիսի 9, 1978(1978-06-09), Քեմբրիջ, Անգլիա, Միացյալ Թագավորություն), բրիտանական աշխարհահռչակ Muse խմբի ղեկավարն է։ 2002 թվականին «Total Guitar» ամսագրի "Աշխարհի լավագույն 100 կիթառահարները" ցանկում նա զբաղեցրել է 29-րդ տեղը։ 2011 թ.-ին չորրորդ անգամ "NME" (New Musical Express)-ի կողմից ճանաչվել է որպես աշխարհի ամենասեքսուալ տղամարդ։


== Կենսագրություն ==
Ծնվել է 1978 թվականի հունիսի 9-ին Մեծ Բրիտանիայի Քեմբրիջ քաղաքում։ Նրա հայրը՝ ‘ Ջորջ Բելլամին նույնպես երաժիշտ է, հանդիսանում էր The Tornados խմբի կիթառահարը։ 1990 թվականին Մեթյուի, ինչպես նաև ապագա Մյուզ խմբի մյուս մասնակիցների‘ Քրիս Վոլսթենհոլմի և Դոմինիկ Հովարդի ընտանիքները Քեմբրիջից տեղափոխվում են Դևոն կոմսության Թինմութ քաղաք։
Մեթյուն լրջորեն սկսում է կիթառ նվագել, որպիսզի մտնի Դոմինիկ Հովարդի դպրոցական "Gothic Plague" խումբը, և երբ այդ խմբում ազատվում է կիթառահարի տեղը, նա դառնում է խմբի անդամ։ Մի քանի տարվա ընթացքում խմբի կազմը բազմիցս փոփոխվում էր։ Հենց այդ տարիներին Մեթյուն սկսում է լրջորեն բանաստեղծություններ ստեղծագործել։
Դպրոցն ավարտելուց հետո Մեթյում մեկնում է շրջագայության, լինում է Իտալիայում և Իսպանիայում, ուր ծանոթանում է մի իսպանացի կիթառահարի հետ, որից սովորում է ֆլամենկո ոճում կիթառ նվագել։ Որոշակի ժամանակ նաև ապրում է Հունաստանում, որտեղ, ըստ իր խոսքերի, "լուրջ բաներ են իր հետ պատահում, օրինակ սիրո դրվագներ և այլն...": Հենց Հունաստանում է նա ստեղծում Muscle Museum երգը։


== Անձնական կյանք ==
2011 թվականի ապրիլին Մեթյուն նշանվեց Քեյթ Հադսոնի հետ։ 2011 թ. հուլիսի 9-ին ծնվեց նրանց զավակը - Բինհեմ Հոուն Բելլամին։


== Նվաճումներ ==
2009 թվականին «Classic Rock» ամսագիրը Բելլամիին ավելացրել է «Բոլար ժամանակների լավագույն 100 կիթառահարներ» ցուցակում։
2010 թ. Մեթյու Բելլամին NME Awards-ի կողմից երրորդ անգամ ճանաչվեց որպես ամենասեքսուալ տղամարդ։
2010 թ. մայիսին «Q» ամսագրի ամենաազդեցիկ ֆրոնտմենների տասնյակում Բելլամին զբաղեցրել է 8-րդ տեղը, իր ետևում թողնելով Փոլ Մաքքարթնիին և Ջոն Լենոնին։
2011 թ. NME Awards-ի կողմից չորրորդ անգամ ճանաչվեց որպես ամենասեքսուալ տղամարդ։


== Երաժշտական սարքավորումներ ==
Բելլամին օգտագործում է պատվերով պատրաստված կիթառներ, ոևը պատրաստում է Հյու Մենսոնը (Hugh Manson) Դևոն կոմսության Էքզեթեր քաղաքում։ Ներկայումս նա ունի 11 "Մենսոն" կիթառ։ Նաև ունի այլ մակնիշների կիթառներ, որոնցից են Fender Aloha Stratocaster (Մեթյուի ամեթանկարժեկ և սիրված կիթառներից մեկը), Gibson Les Paul DC Lite , Gibson SG, Jackson Randy Rhoads (custom) a Parker Fly, Peavey EVH Wolfgang և Yamaha Pacifica. Խմբի սկզբնական տարիներին նա հիմնականում օգտագործում էր Yamaha Pacifica 120 SC կիթառը։ 2000 թվականի համերգների ընթացքում միշտ օգտագորշել է Gibson Les Paul DC Lite կիթառը։


== Արտաքին հղումներ ==
MediaWiki


== Ծանոթագրություններ ==
Դրամանիշ

Դրամանիշ, արժենիշ, շրջանառության մեջ արտահայտում է ոսկու կամ արծաթի որոշակի քանակ։
Չունենալով սեփական արժեք՝ դրամանիշը շրջանառության մեջ ներկայացնում է միայն ոսկե և արծաթե դրամը։ Դրամանիշի ձևով հանդես են գալիս ոչ լիարժեք ստակնևրը և թղթադրամևերը։ Սովետակաև իշխանության տարիներին՝ 1921-1922 թվականների կազմավորումից հետո, փոխարինվել են Անդրկովկասյան Ֆեդերացիայի դրամանիշերով, ապա՝ սովետական ռուբլով։
Ունտերտինգաու

Ունտերտինգաու (գերմ.՝ Unterthingau), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 2767 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 45,23 կմ²։ Պաշտոնական կոդ՝ 09 7 77 175։


== Ծանոթագրություններ ==


== Արտաքին հղումներ ==
Պաշտոնական կայք
Պլյասովո-Կիտաևո

Պլյասովո-Կիտաևո (ռուս.՝ Плясово-Китаево), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերի Ֆրենսիս Գաններ

Մերի Ֆրենսիս Գաններ (անգլ.՝ Mary Frances Gunner, նոյեմբերի 9, 1894(1894-11-09), Լեքսինգտոն, Կենտուկի, ԱՄՆ - անհայտ), ամերիկացի դրամատուրգ և Բրուքլինի համայնքի ղեկավար։


== Կենսագրություն ==
Մերի Ֆրենսիս Գանները ծնվել է ԱՄՆ-ի Կենտուկի նահանգի Լեքսինգտոն քաղաքում, մեծացել՝ Հիլբարնում։ Նրա ծնողները՝ Ռև. Բըրն Գանները և Սեսիլի Սավերի Գաններ, Ալաբամայից էին, որտեղ նրանք վարում էին ակտիվ հասարակական կյանք. նրա հայրը Ազգային Անկախության հավասար իրավունքների լիգայի փոխնագահան էր, մայրը՝ ուսուցչուհի էր, և եղել է Կանանց ակումբների ֆեդերացիայի պետական կայսրության նախագահը։ Նրա պապը՝ Վիլիամ Սավերին, Թալլադեգա քոլեջի հիմնադիրն էր։
Ավարտել է Սաֆֆերենի ավագ դպրոցը, որպես դասարանի միակ սևամորթ աղջիկ, ինչպես նաև մեծ վարկանիշ է վայելել դասարանում։ Ընդունվել է Միդդլբերիի քոլեջ։ Վերջինս ընդունվել է նաև Հովարդի համալսարան, և այնտեղ էլ եղել է Գունավոր բնակչության առաջընթացի ազգային ասոցացիայի աշխատակից։ 1923 թվականին քաղաքագիտության ոլորտում Կուլումբիայի համալսարանում ստացել է մագիստրոսի աստիճան, պաշտպանելով «Բրուքլինի սևամորթ կանանց զբաղվածության խնդիրները» թեզը։


== Կարիերա ==
Մերի Ֆրենսիսի Գանները աշխատել է Աշխարհի երիտասարդ կանանց քրիստոնեական ասոցիացիայում (ԱԵԿՔԱ), իսկ 1921 թվականից  հետո Բրուքլինի ԱԵԿՔԱ-յի Աշենդում։ Նա նաև դասավանդել է Նյու Յորքի դպրոցներից մեկում։ Գանները 1938 թվականից 1950 թվականը եղել է Նյու Յորքի պետական զբաղվածության ծառայության մասնաճյուղի կառավարիչ։ Նա նաև ակտիվ էր Կանանց քոլեջի ազգային ասոցիացիայում։
Նրա հանդեսը՝ Կանանց լույսը (1924), ներառում է պատմությունները այնպիսի աֆրոամերիկացի հերոսուհիների մասին, ինչպիսիք են Հարիեթ Թաբմենը, Ֆաննդի Ջեքսոն Քոփփինը և Ֆիլլիս Ուիտլին։


== Անձնական կյանք ==
Մերի Ֆրենսիս Գանները 1946 թվականին ամուսնացել է Ջերրի վան Դանքի հետ, ով նույնպես Հիլլբարնից էր։


== Ծանոթագրություններ ==
Խայթող բջիջներ

Խայթող բջիջներ, նեմատոցիտներ, աղեխորշավորների մեծ մասի ծածկող էպիթելում, ինչպես նաև էնտոդերմում գտնվող հատուկ բջիջներ, որոնք հարձակման և պաշտպանության միջոց են։ Ունեն բարակ, խիտինային կազմությամբ ձվաձև կամ երկարավուն պատիճ, որի խոռոչը լցված է թունավոր հեղուկով։ Այստեղ է գտնվում նաև պարուրաձև ոլորված թելիկը։ Կորիզը տեղադրված է բջջի հիմքում, իսկ արտաքին մակերևույթում կա զգայուն ելուստ՝ կնիդոցիլ, որին հպվելիս խայթող բջիջներն անմիջապես գրգռվում են, թելիկը խոռոչից դուրս է թռչում և խայթում։
Նեմատոցիստները շատ արդյունավետ զենքեր են։ Մեկ նեմատոցիստը կարող է անշարժացնել դրոզոֆիլ պտղաճանճի փոքր թրթուրին։ Մարդու համար ամենամահացու խայթող բջիջները հանդիպում են կուբոմեդուզաների մոտ։
Աղեխորշավորների խայթող բջիջները տեղադրված են մարմնի ամբողջ մակերևույթում, ավելի շատ խտացած են շոշափուկների և բերանի շուրջը։ Խայթոցից հետո բջիջները մահանում են, իսկ դրանց տեղում կամ կողքին նորերն են զարգանում։ Խայթող բջիջների ազդեցությունից այրվածքներ են առաջանում, մանր (երբեմն նաև խոշոր) կենդանիները մահանում են։


== Ծանոթագրություններ ==
Ֆլորեալ Ավելյանեդա

Ֆլորեալ Էդգարդո Ավելյանեդա, մականունը՝ Նեգրիտո (իսպ.՝ Floreal Edgardo Avellaneda, el Negrito) մայիսի 14, 1960(1960-05-14), Ռոսարիո, Սանտա Ֆե նահանգ, Արգենտինա - մայիսի 13, 1976(1976-05-13), Լա Պլատա)՝ արգենտինացի ակտիվիստ, Արգենտինայի կոմունիստական կուսակցության երիտասարդական կազմակերպության անդամ, որին պետանվտանգության գործակալները առևանգել են հենց իր տնից և բանտում տանջամահ արել։


== Պատմություն ==
Նեգրիտոյի թե՛ հայրը՝ Ֆլորեալ Ավելյանեդան, թե՛ մայրը՝ Իրիս Պերեյրա դե Ավելյանեդա Էտելվինան, Արգենտինայի կոմունիստական կուսակցության անդամներ էին, մի կուսակցության, որը հալածանքների էր ենթարկվում Արգենտինայում 1950-70-ական թվականներին միմյանց հաջորդող բռնապետական վարչակարգերի կողմից։ 1976 թվականի ապրիլի 15-ին պետանվտանգության ծառայողները խուզարկություն կատարեցին նրանց տանը։ Փնտրում էին ընտանիքի հորը, որին չգտնելով՝ մորն ու որդուն տեղափոխեցին Վիլլա Մարտելի ոստիկանական բաժանմունք։ Այստեղ նրանց տանջանքների ենթարկեցին՝ ստիպելով հայտնել Ֆլորեալ Ավելյանեդայի և վերջինիս կուսակից ընկերների տեղը, բայց արդյունքի չհասնելով՝ մորը նետեցին բանտ, իսկ տղային՝ Campo de Mayo ռազմական բազայի պատժախուց, որտեղ շարունակեցին տանջանքները։
Մեկ ամիս անց՝ մայիսի 16-ին, Ռոսարիո քաղաքից 300 կիլոմետր հեռավորության վրա՝ Ռիո դե լա Պլատա գետի ուրուգվայական ափին գտան պատանի Ֆլորեալի և նրա բախտակից յոթ ընկերների լլկված մարմինները՝ ահավոր, անմարդկային տանջանքների բազմաքանակ հետքերով։ Հետագայում մայրը՝ Իրիս Պերեյրա Էտելվինան, որին 1978 թվականի հուլիսին բանտից ազատ էին արձակել, պատմել է, որ չնայած գազանային բազմաթիվ տանջանքներ կրելուն՝ Ֆլորեալը չի մատնել ընկերներին, և «սև էսկադրոնի» անդամները ոչ մի տեղեկություն չեն կարողացել նրանից պոկել։


== Հանցագործների դատապարտոմը ==
2009 թվականի ապրիլին՝ Արգենտինայի պատմության մեջ առաջին անգամ, դատաքննություն սկսվեց՝ Campo de Mayo ռազմաբազայում բռնապետական վարչակարգերի օրոք մարդկության դեմ գործված հանցագործությունները բացահայտելու և մեղավորներին պատժելու նպատակով։ Մասնավորապես՝ տասնհիգամյա  Ֆլորեալ Էդգարդո Ավելյանեդային տանջամահ անելու համար դատապարտվեց ու պատժվեց վեց զինվորական ու ոստիկան։ Նրանցից մեկը դատապարտվեց ցմահ բանտարկության, մնացած հինգը՝  հանցանքի ծանրության աստիճանից ելնելով՝ 1-ից 25 տարվա ազատազրկման։


== Ծանոթագրություններ ==


== Արտաքին հղումներ ==
Justicia para el Negrito
Բագառիճ (դաշտ)

Անվան այլ կիրառումների համար տե՛ս՝ Բագառիճ (այլ կիրառումներ)Բագառիճ (անգլ.՝ Bagaric, ռուս.՝ Багарич), դաշտ Մեծ Հայքի Բարձր Հայք աշխարհամասի Դերջան գավառում։ Տարածվում է Երզնկա քաղաքից մոտ 50 կմ արևմուտք, Եփրատի աջ կողմում, նրա վտակ Ձոր գետակի շրջանում։ Հիշատակում է Ստեփանոս Տարոնացի Ասողիկը։


== Ծանոթագրություններ ==
Գերդա Վեգեներ

Գերդա Վեգեներ (դան․՝ Gerda Wegener, իրական անունը՝ Գերդա Մարիա Ֆրեդերիկա Գոտլիբ (Gerda Marie Fredrikke Gottlieb), մարտի 15, 1885(1885-03-15)[…], Hammelev, Norddjurs Municipality, Կենտրոնական Յուտլանդիա տարածաշրջան, Դանիա - հուլիսի 20, 1940(1940-07-20), Ֆրեդերիկսբերգ, Մայրաքաղաքային տարածաշրջան, Դանիա), դանիացի նկարչուհի։ Նրա նկարների հիմնական թեմաները դիմանկարներն են և էրոտիկ բնույթի՝ մասնավորապես լեսբուհիներ պատկերող նկարները, որտեղ արտացոլված կանացի կերպարները ար-դեկո և մոդեռն ոճի մեջ են։


== Կենսագրություն ==
Գերդա Գոտլիբը ծնվել է Յուտլանդիայի ծայրագավառում գտնվող Գրենո քաղաքի մոտակայքում ` Ֆրանսիայի գերմանալեզու տարածքներից գաղթած հուգենոտյան քահանայի ընտանիքում։ Դպրոցն ավարտելուց հետո, 1902 թվականին նա տեղափոխվել է Կոպենհագեն` գեղեցիկ արվեստների թագավորական ակադեմիայում սովորելու նպատակով։ Ուսանողական տարիներին Գերդան ծանոթացել է երիտասարդ նկարիչ Էյնար Վեգեների հետ, ով չորս տարով մեծ էր իրենից և 1904 թվականին ամուսնացել է նրա հետ՝ վերցնելով վերջինիս ազգանունը։ Կրթություն ստանալուց հետո, ամուսնու հետ ճանապարհորդել է Արևմտյան Եվրոպայում և 1912 թվականին վերջնականապես հաստատվել են Փարիզում։
Ֆրանսիայում Գերդան մեծ հաջողությունների է հասել։ Նրա աշխատանքները ցուցադրվել են այնպիսի հայտնի ցուցահանդեսներում, ինչպիսին էին «Աշնանային սրահ», «Հումորիստների սրահ» և այլն։ Բացի այդ, նա աշխատել է «Vogue», «La Vie Parisienne», «Fantasio», «Rire» և «La Baïonnette» ամսագրերի համար։ Գերդա Վեգեները հայտնի էր նաև իր հայրենի Դանիայում, որտեղ նույնպես ցուցադրվում էին նրա ստեղծագործությունները։

Այդ տարիներին, նրա ոչ պակաս տաղանդավոր ամուսինը դադարեցրեց իր նկարչական գործունեությունը և բնությունից ունենալով կանացի արտաքին, սկսեց իր կնոջը օգնել՝ որպես բնորդ հանդես գալով կանացի հագուստներով և կնոջ կերպարանքով։ Ժամանակի ընթացքում Էյնար Վեգեները չկարողացավ դուրս գալ կնոջ դերից և մշտապես սկսեց կրել կանացի հագուստներ՝ բոլորին ներկայանալով Գերդայի քույր, Լիլի Էլբե անունով։ Նրա տղամարդ լինելու հանգամանքը հայտնի էր միայն ամենամոտ հարազատներին։ Արդյունքում նա որոշում կայացրեց փոխել իր սեռը։ Այդ նպատակով նրանք տեղափոխվեցին Գերմանիա, որտեղ պատմության մեջ առաջին անգամ կատարվեց սեռը փոխելու վիրահատություն։ Երբ այդ ամենը հայտնի դարձավ, Դանիայի թագավորը 1930 թվականին լուծարեց Գերդայի և Էյնարի ամուսնությունը։
1931 թվականին, Էյնարի մահվանից հետո, Գերդան ամուսնացավ իտալացի սպա Ֆերնանդո Պորտայի հետ և միասին նրանք բնակություն հաստատեցին Մարոկկոյում։ 1936 թվականին Գերդան ամուսնալուծվեց և երկու տարի անց վերադարձավ Դանիա, որտեղ 1939 թվականին վերջին անգամ ցուցադրեց իր նկարները։
Գերդա Վեգեները մահացել է 1940 թվականի հուլիսի 28-ին՝ սրտի հանկարծակի կանգից։ Նրա նկարները բարձր են գնահատվում մասնագետների կողմից, որոնց մեծ մասը գտնվում է մասնավոր հավաքածուներում և մինչ օրս կազմակերպվում են դրանց ցուցադրությունները։
Ամերիկացի գրող Դեյվիդ Էբերշոֆը իր «Աղջիկը Դանիայից» վեպում պատմում է Գերդա Վեգեների և Լիլի Էլբեի կյանքի մասին։ Գրքի հիման վրա ստեղծվել է նաև գեղարվեստական ֆիլմ։


== Արտաքին հղումներ ==
Գերդա Վեգեների աշխատանքներից


== Ծանոթագրություններ ==
Ռոլի

Ռոլին (անգլ.՝ Raleigh), քաղաք ԱՄՆ-ի արևելյան մասում, Հյուսիսային Կարոլինա նահանգում։ Այն Հյուսիսային Կարոլինայի նահանգակենտրոնն է։ Ռոլին անվանում են «կաղնե քաղաք»։ Այն իր մեծությամբ երկրորդն է Հյուսիսային Կարոլինայում Շառլոտ քաղաքից հետո։


== Քույր քաղաքներ ==
  - Կոլոմնա, Ռուսաստան
  - Կոմպեն, Ֆրանսիա
  - Հոլլ, Մեծ Բրիտանիա
  - Ռոստոկ, Գերմանիա
 - Սյանֆան, ՉԺՀ
Իննա Ազնաուրյան

Վիքիպեդիայում կան հոդվածներ  Ազնաուրյան ազգանունով այլ մարդկանց մասին:Իննա Գևորգի Ազնաուրյան (դեկտեմբերի 5, 1941(1941-12-05), գ․ Արագիչ), հայ խորհրդային ֆիզիկոս։ Ֆիզմաթ գիտությունների դոկտոր (1985)։ Ավարտել է Երևանի պետական համալսարանը (1963)։


== Գործունեություն ==
1963 թվականից՝ Երևանի ֆիզիկայի ինստիտուտի գիտաշխատող։ Աշխատանքները վերաբերում են տարրական մասնիկների ֆիզիկային։ Ուսումնասիրել է դիսպերսիոն առնչությունների տարբեր կիրառությունները հադրոնների ուժեղ և էլեկտրամագնիսական փոխազդեցությունների տեսության մեջ։ Կարևոր արդյունքներ է ստացել նուկլոնային ֆորմֆակտորների ասիմպտոտային վարքի վերաբերյալ։ Ստեղծել է (աշխատակիցների հետ) քվարկների ռելյատիվիստական մոդել։


== Աշխատություններ ==
H. Egiyan, Inna Aznauryan, Pion electroproductin in the second resonance region using CLAS․
I. G. Aznauryan, I. A. Nagorskaya, On final-state interaction in ?d>?NN reaction in the ?(1236)-resonance region, Yerevan, 1975․
I. G. Aznauryan, L. D. Soloviev., Dispersion sum rules and SU(6) symmetry 2, Дубна, 1966․
И. Г. Азнаурян, Л. Д. Соловьев, Дисперсионные правила сумм и поворот поляризации в пион-нуклонном рассеянии при высоких энергиях, Серпухов, 1969․
И. Г. Азнаурян, Л. Д. Соловьев, Дисперсионные правила сумм и электромагнитные свойства высших резонансов, Серпухов, 1967․
И. Г. Азнаурян, Л. Д. Соловьев, В. Л. Соловьянов, Применение дисперсионных правил сумм для анализа πN-рассеяния в области средних и высоких энергий, Серпухов, 1968․
И. Г. Азнаурян, В. Д. Соловьев, Анализ новых поляризационных данных в процессах упругого рассеяния при высоких энергиях, Серпухов, 1975․
Ин-т физики высоких энергий, Дисперсионные правила сумм теории сильных и электромагнитных взаимодействий адронов, Серпухов, 1969․
И. Г. Азнаурян, Л. Д. Соловьев, Некоторые следствия постоянства полных сечений при энергиях выше 30 Гэв, Серпухов, 1970․
И. Г. Азнаурян, В. М. Кутьин, Л. Д. Соловьев, Перезарядка пионов на нуклонах и постоянство полных сечений при энергиях выше 30 Гэв, Серпухов, 1970․
И. Г. Азнаурян, И. А. Нагорская, Применение дисперсионных соотношений для анализа реакции ??p??e?e?n в области резонанса, Ереван, ЕФИ, 1974․
И. Г. Азнаурян, Л. Д. Соловьев, Регенерация каонов и постоянство полных сечений при энергиях выше 30 ГЭВ, Серпухов, 1971․
И. Г. Азнаурян, Л. Д. Соловьев, Учет области средних энергий в дисперсионных правилах сумм, Серпухов, 1969․
И. Г. Азнаурян, Л. Д. Соловьев, Учет области средних энергий в дисперсионных правилах сумм и поворот поляризации в пион-нуклонном рассеянии при высоких энергиях, Серпухов, 1971․
И. Г. Азнаурян, Л. Д. Соловьев, Дисперсионные правила сумм в комптоновском рассеянии на барионах, Дубна, 1966․


== Աղբյուրներ ==
Իննա Ազնաուրյան, Ռուսաստանի պետական գրադարանի պաշտոնական կայք(ռուս.)


== Ծանոթագրություններ ==
Բեսիմ Բոկշի

Բեսիմ Բոկշի (սերբերեն՝ Бесим Бокси, նոյեմբերի 12, 1930(1930-11-12), Ջակովիցա, Կոսովո և Մեթոխիա - օգոստոսի 16, 2014(2014-08-16)), ալբանացի բանաստեղծ, լեզվաբան և բանասեր։ 2008-2011 թվականներին եղել է Կոսովոյի Գիտությունների և արվեստի ակադեմիայի նախագահ։ ref>«Academy of Sciences and Arts of Kosovo»։ Վերցված է մայիսի 4, 2010 </ref>:


== Կենսագրություն ==
Բեսիմ Բոկշին ծնվել է 1930 թվականի նոյեմբերի 12-ին Հարավսլավիայի թագավորությունում, Ջակովիցա քաղաքում։ Մանուկ հասակում ընտանիքով տեղափոխվել է Ալբանիա, բնակություն հաստատել Վլյորա քաղաքի մերձակայքում գտնվող Դուկատ գյուղում։ Հենց այստեղի դպրոցում էլ ստացել է տարրական կրթությունը։ Մի քանի տարի անց մեկնել է Ալբանիայի մայրաքաղաք Տիրանա՝ ուսումը շարունակելու։ 1945 թվականին վերադարձել է Ջակովիցա։ Տարիներ անց, աշխատանքին զուգընթաց, բարձրագույն կրթություն է ստացել Բելգրադի համալսարանի ալբանագիտության բաժնում, որն ավարտել է 1959 թվականին։ Այնուհետև ավարտել է նաև այդ համալսարանի ասպիրանտուրան։
1961-1963 թվականներին ալբանական լեզու և գրականություն է դասավանդել Ջակովիցայի ավագ դպրոցում, որի տնօրենն էր միաժամանակ։ 1967-1973 թվականներին որպես տնօրեն և ձևաբանության դասախոս պաշտոնավարել է Ջակովիցայի բարձրագույն մանկավարժական դպրոցում։ Այդ ընթացքում նա ութ ամիս աշխատել է նաև Պրիշտինայի ալբանագիտական ինստիտուտում։ 1974 թվականից պատմական ձևաբանության դասընթաց է դասավանդել Պրիշտինայի համալսարանի բանասիրական ֆակուլտետի ալբանական լեզվի ու գրականության բաժնում։ Հենց այստեղ էլ դիսերտացիա է պաշտպանել և ստացել բանասիրական գիտությունների դոկտորի գիտական կոչում: Տարիներ անց ընտրվել է Կոսովոյի գիտությունների և արվեստների ակադեմիայի անդամ, հետագայում դարձել դրա նախագահը, փոխնախագահը։
Բոկշին եղել է նաև Պրիշտինայում 1968 թվականին անցկացված լեզվաբանական խորհրդակցությունների արդյունքներն ամփոփող հանձնաժողովի անդամ, նկատելի ավանդ ներդրել ալբաներենի ուղղագրության կանոնակարգման, ստանդարտացման գործում։ Որպես պատվիրակ՝ մասնակցել է նաև ուղղագրության հարցերի առնչությամբ Տիրանայում 1973 թվականին անցկացված լեզվաբանական կոնգրեսին, Թուրքիայում՝ Անկարայում 1978 թվականին տեղի ունեցած, Հարավարևելյան Եվրոպայի ժողովուրդների լեզուների ուսումնասիրման հարցերին նվիրված կոնգրեսին։
Բեսիմ Բոկշին մահացել է 2014 թվականի օգոստոսի 14-ին։


== Երկեր ==


=== Բանաստեղծական ժողովածուներ ===
In Expectation (Në Pritje), Приштина, 1966
Broken Shadows (Hije të këputura), Печ, 1996


=== Լեզվաբանական աշխատություններ ===
Development of the Formation of the Present Nominal Flexion of Albanian (Rruga e formimit të sotëm nominal të shqipes), Приштина, 1980
Postposition of the article in Balkan languages (Prapavendosja e nyjes në gjuhët ballkanike), Приштина, 1984
The Participle in Albanian: A Diachronic View (Pjesorja e shqipes: vështrim diakronik), Приштина, 1998
On Personal Pronouns in Albanian (Për vetorët e shqipes), Приштина, 2004.


== Ծանոթագրություններ ==
Տիմոֆեևսկոե (գյուղ, Ուվինսկի շրջան)

Տիմոֆեևսկոե (ռուս.՝ Тимофеевское), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Բերձենիշվիլի

Նիկոլայ (Նիկոլոզ) Ալեքսանդրի Բերձենիշվիլի (վրաց.՝ ნიკოლოზ ბერძენიშვილი, դեկտեմբերի 27 1894 (հունվարի 8 1895), Գոգոլեսուբան, Չոխատաուրի շրջան, Վրաստան - հուլիսի 16, 1965(1965-07-16) կամ հուլիսի 17, 1965(1965-07-17), Թբիլիսի, Վրացական ԽՍՀ, ԽՍՀՄ), վրացի խորհրդային պատմաբան, Վրացական ԽՍՀ Գիտությունների ակադեմիայի ակադեմիկոս (1944), Վրացական ԽՍՀ գիտության վաստակավոր գործիչ (1946)։ 
Աշխատությունները նվիրված են Վրաստանի միջնադարյան պատմությանը։ Ուսումնասիրել է ֆեոդալական հարաբերությունների ծագումը և զարգացումը, միջնադարյան Վրաստանի պետական կառուցվածքը, հողատիրության ձևերը, հասարակական հաստատությունները, ռուս-վրացական հարաբերությունները։ Հրատարակել է Վրաստանի պատմությանը վերաբերող փաստաթղթերի ժողովածուներ։


== Ծանոթագրություններ ==
Սումուքլը

Սումուքլը, գյուղ Արևելյան Հայաստանի Ելիզավետպոլի նահանգի Զանգեզուրի գավառում։
Հավանաբար մոտակայքում գտնվում էր Սումուքլը գյուղատեղին։


== Բնակչություն ==
1886 թվականին գյուղն ունեցել է 114, 1907 թվականին՝ 95, իսկ 1908-ին՝ 420 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պառասմեցա

Պառասմեցա (էստ․՝ Parasmetsa), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեդվեդոկ

Մեդվեդոկ (ռուս.՝ Медведок), գյուղ Ռուսաստանի Կիրովի մարզի Նոլինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2029 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերսվալդե

Գերսվալդե  (գերմ.՝ Gerswalde), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1612 մարդ (ըստ 2013 թվականի դեկտեմբերի 31-ի)։ Տարածքը կազմում է 96,79 կմ²։ Փոստային ինդեքս՝ 12 0 72 201։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ
Բյորն Երկաթակող

Բյորն Երկաթակող (հին սկանդինավերեն։ Björn Jarnsíða, իսլանդերեն։ Björn Járnsíða, շվեդերեն։ Björn Järnsida, դանիերեն։ Bjørn Jernside, միջնադարյան լատիներեն, Bier Costae ferreae), Շվեդիայի լեգենդար թագավոր, որն ապրել է 9-րդ դարում։ Բյորն Երկաթակողը եղել է Մյունսո դինաստիայի առաջին ղեկավարը։ 18-րդ դարի սկզբին Մյունսո կղզու վրա գտնվող բլուրը համարվում է «Բյորն Երկաթակողի hög» կամ Բյորն Երկաթակողի գերեզմանը։ Hög՝ հին սկանդինավերեն բառ է, որը նշանակում է բլուր կամ հաբ։
Հեքիաթները վերաբերում են Բյորն Երկաթակողի որդիներին և թոռներին՝ ներառյալ Բյորնը, Հաուգիում և Էրիկ Բյորնսոնը։


== Պատմություններ ==
Հզոր Վիկինգ՝ ռազմածովային հրամանատար Բյորնը, նրա ուսուցիչն ու հոր մերձավոր բարեկամ Հաստեինը արշավներ են անցկացրել դեպի Ֆրանսիա (հիմնականում հաջողակ) իրենց (լեգենդար) հայր Ռագնար Լոդբրոկի նախաձեռնությամբ։ 860 թվականին Բյորնը գլխավորել է վիկինգների բանակը դեպի Միջերկրական ծով։ Իբերիայի ծովափնյա հարձակումից հետո և Ջիբրալթարի ճանապարհով պատերազմելով, Բյորնն ու Հաստեինը հարձակվեցին Ֆրանսիայի հարավային մասի վրա, որտեղ նրա նավատորմը ձմեռում էր, մինչև Իտալիայում հաստատվելը, որտեղ նրանք գրավել էին ափամերձ Պիզայի քաղաքը։ Նրանք շարունակում էին շարժվել դեպի Լունի քաղաք, որը նրանց կարծիքով Հռոմն էր, բայց նրանք չկարողացան անցնել քաղաքի պատերը։ Մուտք գործելու համար նրանք մշակել էին խորամանկ պլան, Հաստեինը սուրհանդակներ էր ուղարկում եպիսկոպոսի մոտ, ասելով, որ մահացու հիվանդ են և ցանկանում են ստանալ քրիստոնեական խորհուրդներ և / կամ թաղվել իրենց եկեղեցու ներսում։


== Ծանոթագրություններ ==
Կալտրիկ

Կալտրիկ (ռուս.՝ Калтрык), գետ Ռուսաստանում, հոսում է Կեմերովսկի մարզում։ Գետի երկարությունը 11 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության։
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամերիկյան բլուրներ (ֆիլմ)

Ամերիկյան բլուրներ (անգլ.՝ Switchback), ամերիկական կինոֆիլմ, որի սցենարի հեղինակը Ջեբ Ստյուարթն է, ով նաև ֆիլմի պրոդյուսերը և ռեժիսորն է։


== Սյուժե ==
ՀԴԲ-ի գործակալ Ֆրենկ Լեկրոսը (Դենիս Կուեյդ) փնտրում էր սերիական մարդասպանի, բայց երբ մարդասպանը առևանգում է նրա փոքրիկ տղա Էնդիին, նա ղեկավարի կողմից հեռացվում է հետաքննությունից, քանի որ նա հասկանում է, որ կատարվածը կխանգարի Ֆրենկին առողջ դատել և օբեկտիվորեն քննել գործը։ Այժմ Ֆրենկը ավելի քան տրամդրված է բռնել հանցագործին և նա միանում է գավառի ոստիկանությանը, որպեսզի շարունակի հետախուզությունը։ Այս ընթացքում ավտոստոպով ճանապարհորդող Լեն Դիկսոնը նստում է բարեհամբույր թափառական Գուդոլի մեքենան։
Ինչպես պարզվու է հետագայում, Բոբը հենց նույն այդ սերիական մարդասպանն է։ Նա Լեկրոսին գայթակղելով գնացք է բերում, որպեսզի մենամարտի նրա հետ։ Բոբը կրկնում է Ֆրենկին, որ պետք է սպանի նրան, մինչև կգտնի իր որդուն։ Ֆրենկը չի կարողանում պահել Բոբին գնացքում, նա ծիծաղելով ընկնում է ձնառատ լեռնային լանջի վրա և հանկարծակի այնտեղ է հայտնվում, ընկած ծառի ճյուղը, որը նրան սպանում է։
Ֆրենկը շատ հիասթափված է նրանով, որ բաց է թողել որդու գտնվելու վայրը իմանալու հնարավորությունը, բայց վիրավոր Լենը, որը մինչ այդ լուռ էր, որովհետև Բոբը վիրավորել էր նրա կոկորդը, հիշում է որ Բոբը նրան բանալի էր տվել քանի որ նրանք վարում էին նույն ավտոմեքենան։ Մի օր նա գնացքի հատակին հասցե է գրում որի շնորհիվ Ֆրենկը կարողանում է գտնել իր որդուն։


= Դերերում =


== Արտաքին հղումներ ==
«Ամերիկյան բլուրներ»(անգլ.) ֆիլմը Internet Movie Database կայքում
«Ամերիկյան բլուրներ»(անգլ.) ֆիլմը Allmovie կայքում:
«Ամերիկյան բլուրներ»(անգլ.) ֆիլմը Rotten Tomatoes կայքում
Ռոջեր Էբերթ (1997-10-31)։ «Ակնարկ ֆիլմի մասին և քննադատություն» (անգլերեն)։ Վերցված է 2010-10-26 (չաշխատող հղում)
Պրեդապիո

Պեդապիո  (իտալերեն՝ Predappio, էմիլ.-ռոմ.՝ Predâpi), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը՝ 6352 մարդ։ Բնակչության միջին խտությունը՝ 68 մարդ/կմ²։ Զբաղեցնում է 91 կմ² տարածք։ Փոստային ինդեքս՝ 47016։ Հեռախոսային կոդը՝ +39 0543։


== Ժողովրդագրություն ==
Բնակչության աճը


== Անվանի անձինք ==
Բենիտո Մուսոլինի (1883–1945)՝ իտալական քաղաքական և հասարակական գործիչ, գրող, ֆաշիստական կուսակցության առաջնորդ։
Իչիլիո Կալցենկի Օնեստի (1911—1942) ՝ Իտալիայի զորահրամանատար, Երկրորդ համաշխարհային պատերազմի ժամանակ տանկիստ։


== Արտաքին հղումներ ==
http://www.comune.predappio.fo.it/ Archived 2006-02-20 at the Wayback Machine.


== Ծանոթագրություններ ==
Կոտյուժինցի

Կոտյուժինցի (ուկրաիներեն՝ Котюжинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1650 թվականին։
2001 թվականի տվյալներով Կոտյուժինցի գյուղում բնակվում էր 675 մարդ։ Բնակավայրը զբաղեցնում է 3,44 կմ² տարածք։ Բնակչության խտությունը կազմում էր 196,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուրջի մամլուքներ

Մամլուք բուրջիները ի տարբերություն Մամլուք բահիրիներիի ապրել են Կահիրեի բերդի և այլ բերդերի աշտարականման կացարաններում։ Բուրջի (արաբ. աշտարակ), ուստի սուլթանները իրենց անվանումը ստացել են հենց այդ աշտարակներում ապրելու պատճառով։ Մամլուք բուրջիները ղեկավարել են 1381-1517 թթ.։ Եթե մամլուք բահիրիները ծագումով թուրքեր էին, ապա բուրջիները ծագումով կովկասյան չերքեզներ էին, բացի սուլթան Ազ-Զահեր Սեյֆ ադ-Դին Խուշկադամի և Ազ-Զահեր Թեմուր Բուղայի, որոնք ծագումով Ռումի սելջուկներ էին։


== Աղբյուրներ ==
Самир Хотко-Черкесские мамлюки, Майкоп 1993
Մալոկազակուլովո

Մալոկազակուլովո (ռուս.՝ Малоказаккулово, բաշկիրերեն՝ Бәләкәй Ҡаҙаҡҡол), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 354 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազատամտականություն

Ազատամտականություն, գաղափա­րական, քաղաքական հոսանք է, որը միավորում է խորհրդարանական կարգի և մարդու ազատությունների կողմնակիցներին։ «Ազատամտականություն» հասկացությունը շրջանա­ռության մեջ է մտել 19-րդ դարի սկզբին արևմտաեվրոպական մի շարք երկրներում (Մեծ Բրիտանիա. Ֆրանսիա և այլն). երբ երևան եկան «ազատական» կուսակ­ցությունները։ Ազատամտականության ակունքները սկիզբ են առնում 17-18-րդ դարերում։ Տնտեսական ազատամտականության գաղափարները հետևողականորեն արտահայտվել են անգլիական դասական քաղաքատնտեսության մեջ։ Ազատամտականությունը, որպես կանոն, մի շարք հիմնարար սկզբունքնե­րի և դրույթների ամբողջություն է, որը դարձել է ինչպես «ազատական» կուսակցությանների ծրագիր, այնպես էլ՝ որոշ պետությունների ռազմավարական գարգացման հիմք։ Միաժամանակ անհրաժեշտ է նշել, որ ազատամտականության գաղափարներն առանձին դեպքերում դառնում են աշխարհընկալում, մտածելակերպ։

Ազատամտականության հիմնական դրույթներն են՝ անձի արժևորումը և նրա պատասխանատվությունն իր գործողությունների նկատմամբ, մասնավոր սեփականության և ազատ շուկայի կարևորումը (ազատ մրցակցություն, ձեռներեցություն և այլն), բո­լոր մարդկանց հնարավորությունների հավասարությունը, իշխանությունների տարանջատման սկզբունքը, իրավական պետության գադափարը, փոքրամասնության իրավունքների պաշտպանության երաշխավորումը և այլն։ 20-րդ դարի կեսին ձևավորվում է նորազատամտականությունը, որն ավանդական ար­ժեքներին գումարում է պետության միջամտության անհրաժեշտության գաղափարը, որը կոչված է այդ արժեքների իրագործման համար ստեղծել բարեն­պաստ պայմաններ։ Նորազատամտականաթյունը կարևորում է նաև մարդու իրավունքները, հակաամբողջատիրությունը և այլն։ Նրա ջատագովների քաղաքական ծրագրերի հիմքում ընկած են կառավա­րողների և կառավարվողների փոխհա­մաձայնության, կառավարման որոշում­ների ընդունման ընթացակարգերի ժողովրդավարացումը և այլն։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Արցախի լեռնաշղթա

Արցախի լեռնաշղթա, Փոքր Կովկաս լեռնահամակարգի արևելյան մասը Արցախի Հանրապետությունում, ձգվում է գրեթե միջօրեականի ուղղությամբ՝ Թարթառից մինչև Արաքսի հովիտը։


== Աշխարհագրություն ==
Կազմված է յուրայի և կավճի նստվածքային ու հրաբխային ապարներից, տեղ-տեղ՝ ուլտրահիմքային ներժայթուկներից։
Արցախի լեռնաշղթայի ամենաբարձր կետը Կուսանաց լեռն է (2832 մ)։ Լեռնաշղթայի կատարային մասը հյուսիսում ժայռոտ է, միջին մասում՝ նեղ և սրածայր, հարավում մի քանի լեռնաբազուկներով աստիճանաբար ցածրանում է դեպի Արաքսի հովիտը։ Արևմտյան լանջերը կարճ են, չոր և էրոզիոն մասնատված, կան կարստային, սողանքային երևույթներ։ Հայտնի է Ազոխի քարայրը նեանդերթալյան մարդու բրածո մնացորդներով։ Բուսականությունը ստորին գոտում ներկայացված է ֆրիգանային տիպով, շիբլյակի համակեցություններով և տափաստաններով։ Միջին բարձրությունները, հատկապես արևելյան լանջերը, ծածկված են կաղնու, հաճարի, բոխու անտառներով, որոնք հարավում փոխվում են չորասեր նոսր անտառների, 2100 - 2300 մ-ից բարձր ենթալպյան և ալպյան մարգագետիններ և այլն։


== Ծանոթագրություններ ==
Թաթոս (այլ կիրառումներ)

Թաթոս, կարող է վերաբերել՝

Թաթոս - գյուղ Արևմտյան Հայաստանում, Էրզրումի վիլայեթի Էրզրումի գավառում
Թաթոս - գյուղ Արևմտյան Հայաստանում, Էրզրումի վիլայեթի Խնուսի գավառում
Խենոմելես Մաուլեի

Խենոմելես Մաուլեի (լատ.՝ Chaenomeles maulei ( M a s t. ) C. K. Schneid), վարդազգիների ընտանիքի, խենոմելես ցեղի բույս։ 


== Նկարագրություն ==
Տերևաթափ թուփ է՝ մինչև 1 մ բարձրությամբ։ Ճյուղերը աղեղնաձև թեքված են։ Երիտասարդ ընձյուղները սկզբում կանաչ են, խիտ մազմզուկապատ, խորդուբորդ, աշնանը ստանում են դարչնամոխրավուն, այնուհետև՝ գորշամոխրավուն գունավորում, որոնց վրա 1-2 սմ երկարությամբ կոշտ, ամուր փշեր կան։ Տերևները լայն
հակառակ ձվաձև են, բութ կամ սրածայր, սեպաձև կամ կլորավուն հիմքով, 3-5 սմ երկարությամբ, սղոցաատամնաեզր, մերկ, վերևի կողմից մուգ կանաչ, փայլուն, ներքևի կողմից բաց գույնի, 1-1,5 սմ երկարությամբ տերևակոթունով։ Տերևակիցը թեք երիկամաձև է կամ սրտաձև, երբեմն խոր կտրատված, մինչև աշուն չթափվող։
Ծաղիկները նարնջակարմիր են, 2,5-3,5 սմ տրամագծով, 2-6-ական հավաքված կարճացած ողկույզներում և տեղադրված ամբողջ ընձյուղների երկարությամբ։ Պտուղը ձևով խիստ փոփոխական է, 3-4,5 սմ երկարությամբ, դեղնականաչ, խիստ թթվաշ, բայց շատ բուրումնավետ։ Ծաղկում է մարտ-ապրիլին, պտուղները հասունանում են սեպտեմբեր-հոկտեմբեր ամիսներին։


== Տարածվածություն ==
Տարածված է Ճապոնիայում, Կյուսյուից մինչև Հոնդո՝ լեռնային վայրերում։ Հայաստանի մշակության մեջ հաճախ է հանդիպում։
Համեմատաբար արագ է աճում։


== Կիրառություն ==
Արևոտ վայրերում երբեմն այնքան առատ է ծաղկում, որ 40 սմ երկարությամբ ընձյուղի վրա բացվում են մինչև 60 ծաղիկներ։ Հատկապես լավ է աճում մեր հանրապետության բարձրլեռնային պայմաններում, որտեղ ոչ միայն հաջողությամբ ձմեռում է ձյան ծածկոցի տակ, այլև ամեն տարի առատորեն
ծաղկում և պտղաբերում է, եթե ծաղիկները չեն ոչնչանում բարձրլեռնային շրջաններին բնորոշ ուշ գարնանային ցրտահարություններից։ Այդ նպատակի համար հատկապես պիտանի է այս թփատեսակի ալպիական, ավելի ցածրաճ այլատեսակը, որը ավելի ցրտադիմացկուն է և ուշ է
ծաղկում։ Վերջինս կարելի է օգտագործել Նաև բոլոր գոտիներում՝ ալպինարիաների և քարապարտեզների ձևավորման համար։


== Ծանոթագրություններ ==
Թութակ հայկազյան

«Թութակ հայկազյան» (դասական ուղղագրություն՝ «Թութակ հայկազեան»), հայկական բարոյախոսական, բանասիրական և ուսումնական ամսաթերթ։ Լույս է տեսել Զմյուռնիայում, 1854-1855 թվականներին։ Հրատարակել են Մեսրոպյան վարժարանի սաները՝ մանկավարժ Ա. Փափազյանի հովանավորությամբ ու քաջալերանքով։ Աշակերտ- խմբագիրները, դպրոցի սաներն ու ուսուցիչները տպագրել են գրական ստեղծագործություններ, բանասիրական նյութեր, թարգմանություններ, զրույցներ, հեքիաթներ, զվարճալիքներ։ Նյութերը հիմնականում աշխարհաբար են, բանաստեղծությունները՝ մեծ մասամբ գրաբար։ Հայ մանկական մամուլի առաջնեկներից է։


== Ծանոթագրություններ ==


== Գրականություն ==
Հանրագիտակ, «Մշակույթի աշխարհ», ՀԳՄ հրատարակչություն, 2007, 195-րդ էջ
Աստերոիդների ցանկ (222201-222300)

Աստերոիդների ցանկ (222101-222200)  • Աստերոիդների ցանկ  • Աստերոիդների ցանկ (222301-222400)
 Աստերոիդների ցանկ (222101-222200)  • Աստերոիդների ցանկ  • Աստերոիդների ցանկ (222301-222400)
Ագրիջենտո

Ագրիջենտո (իտալերեն՝  Agrigento)՝ քաղաք Իտալիայի Սիցիլիա մարզի Ագրիջենտո գավառում։
Բնակչությունը՝ 65 466 մարդ (2010)։
Նախկինում կոչվել է Ակրագաս կամ Ագրիգենտում (հունարեն՝ Ακράγας, լատ.՝ Agrigentum)։ Հիմնադրվել է մ.թ.ա 582 թվականին։
Ագրիջենտոն մտնում է Համաշխարհային ժառանգության ցուցակի մեջ։


== Ժողովրդագրություն ==
Բնակչության աճը


== Քույր քաղաքներ ==
 Պերմ, Ռուսաստան
 Ռոսարիո, Արգենտինա


== Ծանոթագրություններ ==
Սոկալի շրջան

Սոկալի շրջան (ուկրաիներեն՝ Сокальський район), շրջան Ուկրաինայի Լվովի մարզում։
Ստեղծվել է 1939 թվականին։ Վարչական կենտրոնը՝ Սոկալ։


== Աշխարհագրություն ==
Շրջանի տարածքի մակերեսը կազմում է 1573 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 93593 մարդ։ Բնակչության խտությունը կազմում էր 59,5 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սեմիգովկա

Սեմիգովկա (ռուս.՝ Семыговка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Hey Jude (ալբոմ)

Hey Jude կամ The Beatles Again, The Beatles-ի ալբոմը, թողարկված 1970 թվականին, ԱՄՆ-ում։ Հավաքածուում ներառված են նախկին ալբոմներում չհրապարակված սինգլներ՝«Բ» կողմում, ինչպես նաև «I Should Have Known Better» և «Can't Buy Me Love» ավելի վաղ, Capitol Records լեյբլով թողարկված սինգլները։ Billboard 200 չարթում ալբոմը եղել է 2-րդ տեղում։


== Երգացանկ ==


=== «Ա» կողմ ===
«Can't Buy Me Love» - 2:19
«I Should Have Known Better» - 2:39
«Paperback Writer» - 2:14
«Rain (песня The Beatles)|Rain» - 2:58
«Lady Madonna» - 2:14
«Revolution (песня)|Revolution» - 3:21


=== «Բ» կողմ ===
 «Hey Jude» - 7:05
«Old Brown Shoe» (George Harrison) - 3:16
«Don't Let Me Down (песня The Beatles)|Don’t Let Me Down» - 3:30
«The Ballad of John and Yoko» - 2:55


== Անձնակազմ ==
Ջոն Լեննոն - վոկալ (2, 4, 6, 9-10), բեք-վոկալ (3, 5, 7-8), սոլո-կիթառ (10), ռիթմ-կիթառ (1-7, 9-10)
Փոլ ՄաքՔարթնի - վոկալ (1, 3, 5, 7), բեք-վոկալ (4, 6, 8-10), սոլո-կիթառ (3), դաշնամուր (5, 7-8), Hammond (6), բաս-կիթառ (1-7, 9-10), հարվածային (10)
Ջորջ Հարիսոն -վոկալ (8), բեք-վոկալ (3-5, 7, 9), սոլո-կիթառ (1-9), ռիթմ-կիթառ (8), բասժկիթառ (8)
Ռինգո Սթար - բեք-վոկալ (7), հարվածային (1-9)
Բիլլի Փրեսթոն - Hammond (9)
Նիքի Հոփքինս - էլեկտրոնային դաշնամուր (6)


== Դիրքը չարթերում ==


== Արտաքին հղումներ ==
http://www.allmusic.com/album/r1526
Hey Jude на discogs.com
Ռիչ Մուր

Ռիչ Մուր (անգլ.՝ Rich Moore մայիսի 10, 1963(1963-05-10), Օքսնարդ, Վենտուրա շրջան, Կալիֆոռնիա, ԱՄՆ և ԱՄՆ), ամերիկացի անիմացիոն ռեժիսոր, «Rough Draft Studios» ընկերության պաշտոնական գործընկեր, որտեղ նա  կրեատիվ լուծումների փոխնախագահն է։ «Սիմփսոնները» (անգլ.՝ The Simpsons) մուլտսերիալի վրա աշխատանքի շնորհիվ դարձել է այն նկարիչներից մեկը, որոնք 90-ական թվականների սկզբին փոխել են պրայմ թայմ հեռարձակվող անիմացիոն հեռուստահաղորդումների տեսքը։ Նրա ռեժիսորական աշխատանքների թվում են «Սիմփսոնները», «Ֆուտուրամա»-ն (անգլ.՝ Futurama), «Քննադատը» (անգլ.՝ The Critic), «Մուլտռեալիթի»-ը (անգլ.՝ Drawn Together), «Spy vs. Spy»-ը , «Մանկական բլյուզ»-ը (անգլ.՝ Baby Blues)։ Մուրը նաև եղել է «Ֆուտուրամա» և «Քննադատը» աշխատանքների ռեժիսոր-վերահսկիչը՝ հետևելով երկու շոուների ստեղծագործական գործընթացի առաջխաղացմանը։ Ռիչի առավել վաղ աշխատանքներից են եղել «Սիմփսոնները կինոյում» լիամետրաժ անիմացիոն ֆիլմը, որտեղ հանդես է եկել ռեժիսորի դերում և «Ֆուտուրամա»-ն DVD-ով, որտեղ հանդես է եկել որպես անիմացիոն գարծադիր պրոդյուսեր։
Ռիչը անիմացիաներ ուսանել է Կալիֆոռնիայի արվեստի ինստիտուտում (անգլ.՝ California Institute of the Arts)։ Նա երկու անգամ ստացել է «Էմմի» մրցանակ, իսկ ռեժիսուրայի համար՝ «Էննի» և «Ռուբեն» մրցանակ (անգլ.՝ Reuben Award)։
Ռիչը նաև «Նստի՛ր, երկուս» (անգլ.՝ Sit Down, Shut Up) մուլտսերիալի ռեժիսոր-վերահսկիչն է «20th Century Fox» ընկերության համար, որը երևան է եկել 2009 թվականին։
Մուրը «Walt Disney Animation Studios»-ի համար նկարահանել է «Ռալֆ» (անգլ.՝ Wreck-It Ralph) մուլտֆիլմը ։
Ինստիտուտում սովորելու ընթացքում Ռիչը համաձայնել է հնչյունավորել իր ընկեր Ջիմ Ռիրդոնի (անգլ.՝ Jim Reardon) «Բերել ինձ Չարլի Բրաունի գլուխը» ուսանողական ֆիլմը։


== Ռեժիսուրա ==


=== «Սիմփսոններ» ===
«The Telltale Head»
«Homer’s Night Out»
«Simpson and Delilah»
«Treehouse of Horror»
«Dead Putting Society»
«Homer vs. Lisa and the 8th Commandment»
«Lisa’s Substitute»
«Stark Raving Dad»
«Bart the Murderer»
«Flaming Moe’s»
«Lisa the Greek»
«Brother, Can You Spare Two Dimes?»
«A Streetcar Named Marge»
«Itchy & Scratchy: The Movie»
«Marge vs. the Monorail»
«The Front»
«Cape Feare»


=== Ֆուտուրամա ===
«Space Pilot 3000»
«Hell Is Other Robots»
«A Clone of My Own»
«Anthology of Interest I»
«Roswell That Ends Well»


=== Մուլտռեալիթի ===
«Clum Babies»
«Alzheimer’s That Ends Well»


=== Միասնական աշխատանք Disney-ի հետ ===
«Zootopia (Կենդանապոլիս)»
«Wreck-It-Ralph (Ռալֆ)»


== Մրցանակ ==
«Էմմի»
1991 թվական — Պրայմ թայմ «Էմմի» մրցանակ՝ «Homer vs. Lisa and the 8th Commandment» աշխատանքի համար
2002 թվական — Պրայմ թայմ «Էմմի» մրցանակ՝ «Roswell That Ends Well» աշխատանքի համար
«Էննի»
2002 թվական — «Roswell That Ends Well» մրցանակ ռեժիսուրայի համար
Ռուբեն մրցանակ (անգլ.՝ Reuben Award) ռեժիսուրայի համար։


== Ծանոթագրություններ ==
Լմում

Լմում, բրդե թելերի միացմամբ և միահյուսմամբ բրդյա առարկաներ (թաղիք, մահուդ, նրբաթաղիք, լմած կոշիկ) պատրաստելու պրոցես։ Բրդի թելը միակն է, որ օժտված է լմման հատկությամբ։ Լմված առարկաներ պատրաստելիս բուրդը քրքրում են, յուղում և խառնիչ մեքենաներում խառնելով ստանում բամբականման զանգված։ Վերջինս շերտերի բաժանեյով, ստանում են պատրաստի առարկայի ձևին համապատասխան, բայց մեծ չափերով հենք։ Հենքը խտացնում են, տոգորում ծծմբաթթվի լուծույթով և լմման մեքենաներում լմում մինչև անհրաժեշտ չափերն ու խտությունը։ Վերջում առարկաները չորացնում և վերջնամշակում են (հղկում, խավի մաքրում, մամլում և այլն)։
Պիլ Յու

Անվան այլ կիրառումների համար տե՛ս՝ Պիլ Յու (այլ կիրառումներ)Պիլ Յու (ռուս.՝ Пыл-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիսսա գետի ձախ ափին՝ 106 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Մեզեն, գետի ենթաավազանը՝ բացակայում է, գետի գետային ավազանը՝ Մեզեն։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03030000112103000044435
Կոդը ըստ հիդրոլոգիական հետազոտության (ՌԴ) — 103004443
Ավազանի կոդը — 03.03.00.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հայ ազգային հիմնադրամ

Հայ ազգային հիմնադրամ (Եգիպտոս), հիմնվել է 1942 թվականին Կահիրեում՝ Ռամկավար ազատական կուսակցության մի խումբ անդամների և համակիրների (Վ. Թեքեյան, Է. Փափազյան, Լ. Կոկանյան և այլոց) նախաձեռնությամբ։ Կոչված էր օժանդակելու հայ մշակութային կենտրոնների ստեղծմանը, նպաստելու հայ մամուլի զարգացմանը, հայ երիտասարդների պատրաստմանը ուսուցչական, հրապարակախոսական և եկեղեցական գործունեության համար։ Հաստատության միջոցներով հրատարակվում է հայագիտական գրականություն, լույս է ընծայվում «Արև» օրաթերթը։
Մեծագույն համարվող վեպերի ցանկ

Վեպերի ցանկ, որոնք շատ փորձագետների կողմից համարվել են «բոլոր ժամանակների մեծագույն» վեպեր։


== Ցանկ ==


== Նշումներ ==


== Ծանոթագրություններ ==


=== Մեջբերվող աշխատանքներ ===
Zane John Peder (2010)։ The Top Ten: Writers Pick Their Favorite Books։ W. W. Norton & Company։ ISBN 978-0-393-33986-4
Կանոնգիրք հայոց (4631)

Կանոնգիրք Հայոց (4631), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4631 թվի տակ։ Ձեռագիրը գրվել է 1649 թվականին Յովհաննես աբեղա գրիչի կողմից՝ Ղարասում (Ղրիմ)։ Կազմողը եղել է Յովհաննես աբեղա։ Ստացողը եղել է Օգսենտ մահտեսին։ Գրված է թղթի վրա, որն ունի 15X10.5 չափս։ Ձեռագիրը կազմված է 291 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը`կաշեպատ տախտակ, աստառը՝ կանաչ կտավ։ Հիշատակարաններ գրչի՝ 281ա, 290բ, 291ա, հետագայի՝ 1ա (1914 թ.):


== Բովանդակություն ==
Յակոբ Ղրիմեցւոյ Յաղագս պսակի ամուսնացելոց։


== Ծանոթագրություններ ==
Նատալիա Տոլեդո

Նատալիա Տոլեդո (իսպ.՝ Natalia Toledo, նոյեմբերի 17, 1967(1967-11-17), Խուչիտան դե Սարագոսա, Օախակա, Մեքսիկայի Միացյալ Նահանգներ), մեքսիկացի գրող։
Ֆրանցիսկո Տոլեդոյի դուստրը։


== Կենսագրություն ==
Սովորել է Խուչիտանի մշակույթի տանը և Մեքսիկայի գրողների միությունում (SOGEM)։ 1994-1995 և 2001-2002 թվականներին եղել է Մշակույթի և արվեստի ազգային հիմնադրամի (FONCA) գիտաշխատող, 1995-1996 թվականներին՝ Օախակայի մշակույթի և արվեստի հիմնադրամի (FOESCA) գիտաշխատող։ Նախագահում է Խուչիտանի մշակույթի տան հիմնադրամը։


== Ստեղծագործություններ ==
Պոեզիա
Paraíso de fisuras (1990), համահեղինակ՝ Rocío González, Օախակայի մշակույթի և արվեստի պետական խորհուրդ
Ca guna gu bidxa, ca guna guiiba' risaca (Mujeres del sol, mujeres de oro, 2002), Օախակայի մշակույթի ինստիտուտ
Guie' yaase' (Olivo negro, 2004), CONACULTA
Xtaga be'ñe' (Flor de pantano, 2004), Օախակայի մշակույթի ինստիտուտ
Guendaguti ñee sisi (La muerte pies ligeros, 2005), Տնտեսական մշակութային հիմնադրամ.
Anthologies
Demián Flores Cortés (1993), Palimpsesto, Ediciones Bi'cu'.
Aurora Mayra Saavedra (1996) Las divinas mutantes, UNAM.
Antología de poetas de Tierra Adentro (1997), TELAM Nava.
Varios Autores (1997), Historia de Arte de Oaxaca, tomo lll, Օախակայի պետական իշխանություն
Miguel Flores (1998), Toledo: la línea metafórica, Ediciones Oro de la Noche/FONCA.
Víctor de la Cruz (1999), Guie' sti' diidxazá, La flor de la palabra, UNAM.
Verónika Bennholdt-Thomsen (2000), Juchitán-Mexikos stad der fra un, Frederking & Thaler, Գերմանիա
Memoria del XII Festival Internacional de Poesía de Medellín (2002), Կոլումբիա
Mónica de la Torre, Michael Wiegers (2002), Reversible Monuments: Contemporary Mexican Poetry, Copper Canyon Press, ԱՄՆ
Carlos Montemayor (2003), La voz profunda, antología de literatura mexicana en lenguas indígenas, Խոակին Մորտիս
Carlos Montemayor y Donald Frischmann (2006), Ազնիվ ժողովուրդների խոսքեր. բնիկ մեքսիկացի գրողների ժողովածու, University of Texas Press.


== Մրցանակներ ==
Nezahualcóyotl գրական մրցանակ, 2004


== Արտաքին հղումներ ==
Աղբյուրներ
Premio Nezahualcóyotl 2004 Archived 2007-09-26 at the Wayback Machine. Comisión Nacional para el Desarrollo de los Pueblos Indígenas
Entregan premio Nezahualcóyotl a la poeta Natalia Toledo Paz Letralia
Natalia Toledo: dibujar y hacer música con palabras Archived 2009-02-17 at the Wayback Machine. La Ventana
Առցանց պոեզիա
Dos poemas de Natalia Toledo La Jornada Ojarasca 47, March 2001.
Tres poetas: Natalia Toledo, Víctor Manuel Pazarín y Rodolfo Alonso La Jornada Semanal, Núm. 378, 2 June 2002.
Արսիան

Արսիան, լեռնագագաթ Հայկական լեռնաշխարհում։ Համանուն լեռնաշղթայի ամենաբարձր կետն է՝ 3165 մ։ Գտնվում է Արդվին քաղաքից մոտ 66 կմ հյուսիս֊արևելք, Ճորոխի և Կուրի ջրբաժան գծի վրա։


== Ծանոթագրություններ ==
Կանադահայ երաժշտություն

Կանադայում հայկական երաժշտության պահպանման և զարգացման մեջ մեծ դեր են ունեցել հատկապես երգչախմբերն ու պարախմբերը, հայտնի են «Քնար» (1946, Մոնրեալ), «Հայաստան» (1968), «Անի» (1975, երկուսն էլ՝ Տորոնտո) Երգչախմբերը, «Նուբար» (Մոնրեալ) պարախումբը, նաև խմբավարներ Երվանդ Ալեքսանյանը, Դավիթ Վարժապետյանը և ուրիշներ։ մշակութային միջոցառումները տեղի են ունենում «Հայ տանը»։ Ճանաչված են կոմպոզիտորներ Պետրոս Շուժունյանը, Գևորգ Անտոնյանը, դաշնակահար Րաֆֆի Արմենյանը, Նորայր Արթինյանը, դիրիժոր Հարութ Ֆազլյանը, երգչուհի Անի Գութանը և ուրիշներ։
Սմիռնովկա (գյուղ, Լոզովայայի շրջան)

Անվան այլ կիրառումների համար տե՛ս՝ Սմիռնովկա (այլ կիրառումներ)Սմիռնովկա (ուկրաիներեն՝ Смирнівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1892 թվականին։
2001 թվականի տվյալներով Սմիռնովկա գյուղում բնակվում էր 996 մարդ։ Բնակավայրը զբաղեցնում է 0,925 կմ² տարածք։ Բնակչության խտությունը կազմում էր 1076,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սամանթա Բի

Սամանթա Էնն Բի (անգլ.՝ Samantha Anne Bee հոկտեմբերի 25, 1969(1969-10-25), Տորոնտո, Օնտարիո), կանադա-ամերիկացի կոմեդիանտ, սցենարիստ, պրոդյուսեր, դերասանուհի և հեռուստահաղորդավարուհի։


== Կենսագրություն ==
Սամանթա Էնն Բին ծնվել է 1969 թվականի հոկտեմբերի 25-ին Տորոնտոյում (Օնտարիո նահանգ, Կանադա)։ Սամանթային դաստիարակել է տատիկը։ Նա սովորել է Օտտավայի համալսարանի թատրոնում, Մոնրեալի ՄաքԳիլի համալսարանում և Տորոնտոյի George Brown Theatre School-ում։
Սամանթայի առաջնաելույթը կինոյում տեղի է ունեցել 2000 թվականին, որտեղ խաղացել է «Իրական երեխաներ, իրական արկածներ» հեռուստասերիալի «Պայթյուն։ Քրիստոֆեր Ուայզի պատմությունը» էպիզոդում որպես հարևանուհի։ Ընդհանուր առմամբ Բին խաղացել է ավելի քան 20 ֆիլմերում և հեռուստասերիալներում։ Նա նաև եղել է սցենարիստ, կինոպրոդյուսեր, լրագրող և հեռուստահաղորդավար։ 2003 թվականի հուլիսից Բին եղել է The Daily Show երգիծական հեռուստաշոուի թղթակիցներից մեկը։ 2015 թվականի ապրիլից նա լքել է շոուն, որպեսզի աշխատի TBS հեռուստաալիքի կատակերգական հաղորդման վրա։
Սամանթան ամուսնացել է 2001 թվականին սցենարիստ Ջեյսոն Ջոնսի հետ։ Ամուսինները ունեցել են երեք երեխա՝ դուստր՝ Փայփեր Բի Ջոնսը, որդի՝ Ֆլետչեր Բի Ջոնսը և ևս մեկ դուստր՝ Ռիփլի Բի Ջոնսը։


== Ֆիլմագրություն ==


== Ծանոթագրություններ ==
Պիսմյանտամակ

Պիսմյանտամակ (ռուս.՝ Письмянтамак, բաշկիրերեն՝ Песмәнтамаҡ), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։ Մտնում է Կուզեևսկի գյուղական խորհրդի կազմում։
Բնակչությունը 2009 թվականին գրանցված տվյալներով կազմել է 43 մարդ։ 2002 թվականի մարդահամարի համաձայն գերակշռող ազգությունը բաշկիրներն են (78%)։


== Աշխարհագրական դիրք ==
Հեռավորությունը՝

Շրջկենտրոնից (Բուզդյակ)՝ 50 կմ,
Գյուղական խորհրդի կենտրոնից (Կուզեևո)՝ 6 կմ,
Մոտակա երկաթուղային կայարանից (Բուզդյակ)՝ 50 կմ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուերտո Մորալ

Պուերտո Մորալ (իսպ.՝ Puerto Moral) մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 20 կմ2, բնակչությունը՝ 270 մարդ (2010 թվականի տվյալներով)։ Պրովինցիայի վարչական կենտրոնից գտնվում է 119 հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Puerto Moral
Առաջաձորի պատմության և մշակույթի անշարժ հուշարձանների ցանկ (Սյունիքի մարզ)

Անվան այլ կիրառումների համար տե՛ս՝ Առաջաձորի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Սյունիքի մարզի Առաջաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մասարիեգոս

Մասարիեգոս  (իսպ.՝ Mazariegos), մունիցիպալիտետ Իսպանիայում։ Գտնվում է Պալենսիա պրովինցիայի Կաստիլա և Լեոն ինքնավար մարզերի կազմում։ Մունցիպիլատետը մտնում է Տերրա դե Կամպոս շրջանում։ Բնակչությունը՝ 253 մարդ(2010 թվականի տվյալներով)։


== Ժողովրդագրություն ==


== Արտաքին հղումներ ==
Mazariegos.org Archived 2021-04-22 at the Wayback Machine.
Diputación provincial Archived 2007-05-20 at the Wayback Machine.
Տիռմա (գյուղ, Ռապլա շրջան)

Անվան այլ կիրառումների համար տե՛ս՝ ՏիռմաՏիռմա (էստ․՝ Tõrma), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դրախտիկի պատմության և մշակույթի անշարժ հուշարձանների ցանկ (Գեղարքունիքի մարզ)

Անվան այլ կիրառումների համար տե՛ս՝ Դրախտիկի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Գեղարքունիքի մարզի Դրախտիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==